3 หุ้น “รพ.” ควงแขนวิ่ง! รับยอดติดเชื้อ “โควิด” ขาขึ้นรอบใหม่-ผู้ป่วยประกันสังคมเพิ่ม
BCH-CHG-THG บวก! รับผู้ติดเชื้อโควิดเร่งตัวรอบใหม่หนุนยอดเข้าใช้บริการเพิ่ม และคาดน่าจะมีผู้ป่วยประกันสังคมกลับมารักษาและผ่าตัดมากขึ้น
BCH-CHG-THG บวก! รับผู้ติดเชื้อโควิดเร่งตัวรอบใหม่หนุนยอดเข้าใช้บริการเพิ่ม และคาดน่าจะมีผู้ป่วยประกันสังคมกลับมารักษาและผ่าตัดมากขึ้น
24 พ.ย. 2565

ผู้สื่อข่าวรายงานว่า วันนี้ (24 พ.ย.65) ณ เวลา 11:53 น. หุ้นกลุ่มโรงพยาบาลกลับมาเป็นที่สนใจของนักลงทุนอีกครั้ง หลังจากสถานการณ์ผู้ติดเชื้อโควิด-19 ในประเทศเร่งตัวขึ้นมาอีก นำโดย บริษัท บางกอก เชน ฮอสปิทอล จำกัด (มหาชน) หรือ BCH อยู่ที่ระดับ 20.50 บาท บวก 0.60 บาท หรือ 3.02% สูงสุดที่ระดับ 20.50 บาท ต่ำสุดที่ระดับ 20 บาท ด้วยมูลค่าการซื้อขาย 402.37 ล้านบาท
บริษัท ธนบุรี เฮลท์แคร์ กรุ๊ป จำกัด (มหาชน) หรือ THG อยู่ที่ระดับ 71.25 บาท บวก 0.75 บาท หรือ 1.06% สูงสุดที่ระดับ 72.75 บาท ต่ำสุดที่ระดับ 70.50 บาท ด้วยมูลค่าการซื้อขาย 570.25 ล้านบาท
บริษัท โรงพยาบาลจุฬารัตน์ จำกัด (มหาชน) หรือ CHG อยู่ที่ระดับ 3.48 บาท บวก 0.02 บาท หรือ 0.58% สูงสุดที่ระดับ 3.52บาท ต่ำสุดที่ระดับ 3.48 บาท ด้วยมูลค่าการซื้อขาย 33.26 ล้านบาท
นายภูวดล ภูสอดเงิน นักวิเคราะห์การลงทุนปัจจัยพื้นฐานด้านหลักทรัพย์ บล.บัวหลวง กล่าวว่า แม้ขณะนี้สถานการณ์การระบาดโควิดกลับมาอีกครั้งและมีจำนวนผู้ป่วยโควิดสูงขึ้น เป็นแค่ Sentiment บวก แต่มองว่าไม่ได้มีผลดีต่อกลุ่มโรงพยาบาลสูงเหมือนกับช่วงก่อนหน้าหนี้ เพราะผู้ป่วยโควิดในปัจจุบันรักษาอาการเหมือนผู้ป่วยไข้หวัดตามปกติ และไม่ได้รับเงินค่ารักษาพิเศษจากรัฐเหมือนก่อนหน้านี้ จึงมองว่าตลาดไม่น่าจะนำเรื่องการระบาดโควิดกลับมาเล่นอีก
อย่างไรก็ตาม ผู้ป่วยที่เคยเลื่อนการรักษาหรือผ่าตัดช่วงสถานการณ์ระบาดของโควิดก็จะเริ่มกลับมา โดย BCH, CHG มีผู้ป่วยประกันสังคมกลับมารักษาและผ่าตัด
ทั้งนี้คาดว่าในปีหน้าแนวโน้มผู้ป่วยรับบริการกลับมาปกติจะมากขึ้น ซึ่ง BCH ในไตรมาส 4/65 น่าจะมีผู้ป่วยประกันสังคมเข้ารับการรักษาเพิ่มขึ้น กำหนดราคาเป้าหมายเหมาะสมปี 66 ที่ 25 บาท ส่วน CHG ราคาเป้าหมายที่ 4.30 บาท